Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 755/13/6613	Žiar nad Hronom, 11.8.2015
EEČ : 2-52-116-2015

U Z N E S E N I E

Trestná vec:	obvinený XXXXX  
Prečin:	pytliactvo podľa § 310 odsek 1, odsek 2 písmeno c) Trestného zákona.

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 16.4.2014, spisová značka 1 Pv 755/13/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 23. 11. 2013 v čase o 17.30 h v poľovnom revíri Háj v Novej Bani, okres Žarnovica, ktorý patrí poľovnej spoločnosti mesta XXXXX, v lokalite zv. U Jančokov, bez predchádzajúceho zapísania sa do knihy návštev poľovného revíru ulovil dlhou zbraňou držanou v legálnej držbe zn. Husquarna M 1640, výr. č. 52796, diviača o váhe 40 kg, ktorej strelil do oblasti krku, toto následne bez označenia značkou na označenie ulovenej zveri, bez zapísania značky s poradovým číslom do povolenia na lov zveri a bez nahlásenia jeho ulovenia vzal a odviezol do miesta trvalého bydliska, čím poľovnej spoločnosti mesta XXXXX, poľovnému revíru Háj spôsobil škodu vo výške 120,- €.

Uznesením prokurátora Okresnej prokuratúry Žiar nad Hronom zo dňa 16.4.2014, spisová značka 1 Pv 755/13/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 1 Pv 755/13/6613 zo dňa 16. 04. 2014, právoplatného 29. 04. 2014, bolo proti obv. XXXXX, nar. 24. 02. 1953, trestné stíhanie za prečin pytliactva podľa § 310 ods. 1, 2 písm. c) Trestného zákona podmienečne zastavené podľa § 216 ods. 1 Trestného poriadku. Zároveň mu bola určená skúšobná doba v trvaní 15 mesiacov.

	Po uplynutí určenej skúšobnej doby boli na obvineného vyžiadané správy, z ktorých vyplýva, že počas tejto doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Vladimír Smutka
prokurátor